જન્માષ્ટમી હોય એ સમયે કૃષ્ણ જન્મભૂમિ મથુરાને કેવી રીતે ભુલી જવાય. મથુરા માત્ર ભારતમાં નહી ,પરંતુ આખા વિશ્વમાં જાણીતી જગ્યા છે, અને જ્યારે ઉત્સવ જ કૃષ્ણજન્મનો હોય ત્યારે આ સ્થાનની રોનક જ કઈ અલગ હોય છે, જે સ્થાને ભગવાન કૃષ્ણનો જન્મ થયો હતો તે જેલ અને મંદિરને આખાને દુલ્હનની જેમ સજાવમાં આવે છે. આ દિવસે લોકો દૂર-દૂરથી માત્ર કૃષ્ણની એક જલક મેળવવા અહીં આવે છે. જો તમે પણ આ આનંદને માણવા માંગો છો ? તો પહોચી જાવ મથુરા. ઘરથી બહાર ફરવાનો, રોજના કામોમાંથી આઝાદ થવાનો આનંદ હોય છે, તો પછી આપણા દેશની આઝાદીના ઉત્સવનો પણ એટલો જ આનંદ અનુભવા માટે દેશની રાજધાની દિલ્લીથી વધારે સારી જગ્યા બીજી કઈ હોઈ શકે ?. દિલ્લીને સ્વતંત્રતા દિવસે દુલ્હનની જેમ સજાવવામાં આવે છે. તેના દરેક ખુણામાંથી માત્ર આઝાદીની ઉજવણીનો જ નાદ સંભળાય છે. તો આઝાદીના આ ઉત્સવમાં ડુબેલી દિલ્લીને જોવાનો આ મોકો છોડતા નહી...